Առաքելության գործառույթների մաս էին կազմում նաև Ծրագրում ընդգրկված համայնքներ իրականացվող այցելությունները: Ս.թ. նոյեմբերի 16-ին ՀԲ փորձագետ Չուին Լին, ՀԳՌԿՄ «Համայնքների արոտավայրերի/անասնապահության կառավարման համակարգ» բաղադրիչի համակարգող Կարեն Թորոսյանը, կենդանիների առողջության ենթաբաղադրիչի համակարգող Սոնա Ծառուկյանը, սոցիալական մասնագետ-խորհրդատու Էմմա Մկրտչյանն այցելեցին ՀՀ Արագածոտնի մարզի Արտաշավան, Հնաբերդ, Նորաշեն և Շիրակի մարզի Արևշատ համայնքներ: Այցի ընթացքում մասնագետները հանդիպեցին համայնքների ղեկավարների, Արոտօգտագործողների միավորում սպառողական կոոպերատիվների նախագահների և կոոպերատիվների անդամների, ինչպես նաև հաշվապահների հետ: Հանդիպումների ընթացքում Չուին Լին մանրամասն ծանոթացավ ծրագրի շրջանակներում համայնքներում իրականացված աշխատանքներին: Ջրարբիացման համակարգերի կառուցման և գյուղտեխնիկայի տրամադրման շնորհիվ համայնքներում գրանցվել է անասնապահական արտադրանքի ծավալների աճ: Չուին Լին բարձր է գնահատել ծրագրի իրականացման կարևորությունն ու արդյունավետությունը համայնքների համար: